runetrust/blame-folketinget-dk huggingface dataset:
Frank Aaen (EL), 2008-09-09:
Hvis regeringen siger, at den fastholder forliget, kan det jo være vanskeligt at få det lavet om, men hvis nu Dansk Folkepartis siger, at de så er parat til at opsige forliget, gad jeg vide om der så ikke kunne findes et flertal i Folketinget uden om finansministeren, som sidder tungt på kassen; mon der ikke kunne findes et flertal i Folketinget for i det mindste at lave det om i 2009, så tyveriet ophører i 2009, og vi får en fuld regulering af pensioner og dagpenge?
Eva Kjer Hansen (V), 2004-04-20:
Det er rigtigt, som fru Line Barfod var inde på, at der også lægges op til, at de private institutioner ikke skal følge de i øvrigt gældende regler for forældrebetaling, og det er netop, fordi der også på det område skal være fleksibilitet i de tilbud, man gerne vil levere.
Pia Kjærsgaard (DF), 2023-11-09:
Måske er det lidt uden for forslaget, men jeg kan ikke lade være med at sige, at jeg har gået og tænkt lidt over en ting, fordi jeg ikke rigtig har vidst, hvor Danmarksdemokraterne står i dyrevelfærdssager, men her vil man stemme for, og det synes jeg er rigtig, rigtig godt.
Kaare Dybvad (S), 2018-02-21:
Jeg fik ikke helt fat i, om ministeren mener, at man i boligområder, som har mere end 30 pct. – lad os tage tilfældet med Mjølnerparken, hvor der endda er over 80 pct., der har ikkevestlig baggrund – kan undgå, at sådan et område bliver til et parallelsamfund, hvis man eksempelvis har 80 pct. eller måske 60 pct. med ikkevestlig baggrund?
Finn Sørensen (EL), 2015-04-30:
Altså, herregud, når man ser på de sanktioner og de indgreb, som alle andre partier i Folketinget er villige til at foretage i det kommunale selvstyre, ikke mindst med budgetloven og de sanktioner, der følger med den, så virker det altså lidt besynderligt, at man bruger et argument om kommunalt selvstyre imod en sådan lille administrativ ting.
Bent Bøgsted (DF), 2021-12-07:
Dette konkrete forslag omhandler, at oplysning om og afgørelse af § 7-sager, såkaldte højkonfliktsager, flyttes fra Familieretshuset til familieretten under familieretten ved Danmarks Domstole, der samtidig tilføres de frigivne ressourcer og kompetencer og den frigivne specialisering.
Simon Emil Ammitzbøll (RV), 2006-12-01:
Til Socialdemokraterne og fru Lissa Mathiasen kan jeg kun erklære mig enig i alle de betragtninger, der blev fremført, og så skal jeg selvfølgelig beklage over for Socialdemokraternes ordfører i lighed med SF's og Enhedslistens ordførere, at vi fra radikal side ikke har taget initiativ til, at vi kunne have stillet et fælles forslag.
Peter Christensen (V), 2005-09-06:
Det er også vigtigt, at vi netop når det resultat i 2010, ikke fordi Venstre har lovet det og vi gerne møder vælgerne med at have gennemført vores løfter, nej, det er lige meget, det er vigtigt, fordi samfundet har brug for, at vi står stærkt i forhold til den konkurrence, vi ser fra globaliseringen.
Ane Halsboe-Jørgensen (S), 2013-06-28:
Jeg er stolt af, at regeringspartierne, den socialdemokratiske beskæftigelsesminister og kollegaerne i Enhedslisten sammen har taget ansvar for den svære situation, som den bratte indfasning af dagpengereformen fra den tidligere regerings side har sat rigtig mange mennesker i.
Lene Espersen (KF), 2005-04-06:
Mange virksomheder handler mere internationalt, etablerer sig internationalt, og der har vi måttet erkende, at den danske voldgiftslov på mange måder afveg fra den model, mange andre lande, vi normalt sammenligner os med, havde valgt, samtidig med at man også måtte sige, at der var behov for en betragtelig modernisering af selve det lovgivningsmæssige grundlag.
Henrik Brodersen (DF), 2009-04-24:
Justeringer på handicapområdet vedrører de tilbud, der er til de udviklingshæmmede, medstøtteordningen til EU-støttede projekter og aftalen om at lægge en del af særtilskuddet sammen til økommunerne Ærø, Læsø og Samsø, og som vi skal kigge på igen i år 2012.
Kristian Hegaard (RV), 2021-05-03:
Nu handler forslaget her jo om børnechecken, men jeg kunne alligevel ikke lade være med at få lidt julelys i øjnene over Dansk Folkepartis forsvar for menneskerettighederne, for jeg kan ikke lade være med at dvæle ved de muligheder, det lukker op for, hvis flere og flere er med til at sige fra over for krænkelser af Den Europæiske Menneskerettighedskonvention.
Aaja Chemnitz (IA), 2023-03-30:
Og her skal vi huske på, at det er vigtigt, at vi laver vejledninger på grønlandsk, gerne med illustrationer, men at der også bliver afholdt flere kurser, gerne gå hjem-møder og lignende, for at styrke dialogen mellem Arbejdstilsynet og erhvervslivet.
Claus Larsen-Jensen (S), 2000-09-06:
Jeg ved ikke, om hr. Kristian Thulesen Dahl kan huske, at 1 dollar kostede knap 5 kr., og så kostede den op ved 11 kr., og nu er den altså nede omkring 8 kr. Er sandheden ikke, at euro-projektet sikrer en intern stabilitet imellem de lande, der handler allermest med hinanden, at det er det, der er hele euro-projektet, og at det er grunden til, at det sådan set er en succes?
Keld Albrechtsen (EL), 1999-03-25:
Da mit partis ordfører, fru Jette Gottlieb, er forhindret i at være til stede, skal jeg på hendes vegne sige, at vi kan støtte hensigten med dette lovforslag, ligesom vi hilser det velkommen, at de handicappede nu har opnået en klageadgang, hvis de mener sig uretfærdigt behandlet af arbejdsformidlingen med hensyn til tildeling af hjælpemidler, løntilskud for nyuddannede osv. Derimod mener vi naturligvis, at det er et skråplan, at man henter disse penge fra satspuljeaftalen.
Kristian Thulesen Dahl (DF), 2003-04-08:
Noget af det, som hr. Bent Bøgsted var inde på i forhold til det der med, at man følger spillereglerne på arbejdsmarkedet, var jo, at selv hvis man følger reglerne i overenskomsten, er der jo ganske store muligheder for, at en arbejdsgiver kan følge overenskomsten, men give en lavere løn end den, man måske lokalt har forhandlet sig frem til.
Flemming Kofod-Svendsen (KRF), 2000-04-26:
under dette punkt, men vil nøgtern konstatere, at der er indgået en aftale mellem hestevæddeløbene og Dansk Tipstjeneste, og her er altså så, hvad skal vi sige, det lovmæssige grundlag for, at den aftale kan føres ud i livet, og det tilslutter vi os.
Jacob Buksti (S), 2002-11-08:
Det er i sig selv en uacceptabel forskelsbehandling, men bliver så meget mere grotesk, når man tager i betragtning, at netop derfor er takst- og rabatstrukturen på Øresund indrettet således, at det allerede med indregning af pendlerfradrag for Storebælt er billigere at passere over Øresund end over Storebælt i dag.
Kaare Dybvad Bek (S), 2023-01-11:
Det er afgørende, at vi har styr på tilstrømningen, og at vi, når vi har færre, der kommer til landet, også har kapacitet til at sikre en ordentlig integration, altså at folk kan komme i arbejde og komme i uddannelse, så vi ikke svækker den sammenhængskraft, som der er i vores samfund.
Uffe Elbæk (ALT), 2020-01-24:
Vi synes, at vi har fået en regering, som bliver puffet i en god retning af støttepartierne, men også at vi har en minister, som i hvert fald ifølge det, vi har hørt indtil nu, virkelig kerer sig om de studerende, så uddannelserne er til for de studerende og ikke nødvendigvis som det første er til for arbejdsmarkedet.
Pernille Rosenkrantz-Theil (EL), 2003-02-27:
Den vigtigste er, at forslaget vil betyde, at en skærpet praksis, som følge af at nogle regler er blevet administreret lemfældigt, ikke vil kunne anvendes over for personer, som har været så heldige, at de har fået et bindende ligningssvar fra kommunerne, før der er gået 5 år.
Martin Lidegaard (RV), 2002-02-05:
Derfor gik mit spørgsmål heller ikke på, om Dansk Folkeparti var villig til bryde det, for det forstår jeg godt at Dansk Folkeparti ikke er. Mit spørgsmål gik på, om man kan regne Dansk Folkeparti blandt de partier i Folketinget, der vil arbejde målrettet på i de kommende år, dvs. første gang i forhold til finanslov 2003, at sikre gode vilkår for både økologi og madkvalitet her i landet sammen med andre partier, der vil være af samme opfattelse.
Sikandar Siddique (FG), 2022-01-28:
Nu har man vedtaget, at man vil lave en antiracistisk handleplan, hvilket vi i Frie Grønne er utrolig glade for – vi har om nogen kæmpet for den her plan – og så er et oplagt spørgsmål at stille: Vil der være tiltag omkring det her i den antiracistiske handleplan?
Anita Bay Bundegaard (RV), 2001-02-27:
Og den består, uanset om vi vil forholde os til konventioner eller ej, og uanset at hr. Jens Rohde og hans parti ikke vil forholde sig til, at vi har de her problemer, ikke vil forholde sig til, at deres principper ikke hænger sammen. Men lad det så ligge.
Magni Arge (T), 2018-10-04:
Grundloven er skrevet og fortolket til Danmarks bedste, og med hjemmestyreloven fra 1948 accepterede Danmark nødtvungent et begrænset færøsk selvstyre som en slags internt anliggende, men verden har ikke stået stille siden da, tværtimod har vi oplevet en kolossal udvikling i et konstant hurtigere tempo.
Mattias Tesfaye (S), 2019-01-29:
Min egen konklusion er, at integration koster flere penge, det tager længere tid, det medfører flere kultursammenstød, end vi havde forestillet os, og uanset om det havde været mig selv eller fru Pernille Bendixen, der havde siddet i borgmesterstolen, tror jeg, at vi havde haft store udfordringer med integration i Danmark.
Sofie Carsten Nielsen (RV), 2017-04-27:
Der er jo også områder, hvor vi ikke kan uddanne tilstrækkeligt, enten fordi der ikke er nok unge mennesker, der vil i gang med en sådan uddannelse, eller fordi der bare ikke er kommet nok ud endnu, eller fordi vi bare har skiftende behov hele tiden og derfor ikke kan dække nogle meget specialiserede områder.
Lene Espersen (KF), 2003-01-23:
Lad mig i den forbindelse endnu en gang slå fast, at dansk politis kommunikation via Interpol-systemet foregår i overensstemmelse med dansk lovgivning, og at det er retsplejelovens almindelige regler om anholdelse og varetægtsfængsling, der er afgørende for, hvordan politiet kan agere på baggrund af de internationale efterlysninger, som man modtager via Interpol-systemet.
Søren Søndergaard (EL), 2002-05-03:
Når Kristeligt Folkeparti her foreslår, at et forbund og dets medlemmer ikke skal kunne konflikte sig til en overenskomst på en virksomhed, hvis der i forvejen er en overenskomst på virksomheden, så kan man jo umiddelbart sige, at det lyder meget tilforladeligt.
Orla Hav (S), 2017-02-01:
Jeg fornemmer også, at vi ikke er så langt fra hinanden i forhold til det ærinde, som jeg i virkeligheden har, nemlig at påpege, at man rigtig mange steder rundtomkring i landet er med til at opbygge nogle, skal vi sige, kulturoplevelsesmuligheder som en del af det at skabe et samlet spændende Danmark.
Aaja Chemnitz Larsen (IA), 2016-05-17:
I forhold til de to vedtagelsestekster, som ligger foran os nu, synes jeg, det er rigtig ærgerligt, at der ikke har været bred opbakning til den tekst, som de to grønlandske folketingsmedlemmer har bakket op om, og som en lang række partier har bakket op om, fordi vi jo her i Folketinget har en rigtig god tradition for, at der bliver lyttet til det.
Lennart Damsbo-Andersen (S), 2014-05-09:
Jeg tror ikke, at der er nogen i det her land, heller ikke i de kommuner, som spørgeren refererer til, altså med Venstreborgmestre, der kan have en interesse i ikke at have klausuler, netop fordi det jo også har en virkning på deres eget arbejdsmarked.
Ulrik Kragh (V), 2003-11-20:
Det får den konsekvens, at de arkitekter og rådgivere, der sidder hos ejendomsejerne, rådgivningsselskaberne, arkitekterne og kommunerne kan bruge deres ressourcer til at lave gode boligtekniske løsninger frem for at tumle med kompliceret byfornyelseslovgiving.
Lene Espersen (KF), 2007-04-25:
Jeg synes, at den måde, hvorpå EU-samarbejdet foregår mellemstatsligt, hvor vi laver rammeafgørelser og tilnærmelser af hinandens lovgivning, er den rigtige vej at gå, og derfor vil jeg sige, at det efter min mening vil være en modsatrettet vej at gå, hvis man ligesom sagde, at nu skal alle lande i deres straffelovgivning gøre præcis ligesom Danmark.
Marie Krarup (DF), 2021-11-18:
L 68 er på en måde en forberedelseslov, for at vi kan vedtage lovforslaget om elevfordeling, altså den nye algoritme, der skal fordele elever på en ny måde, sådan at vi undgår skoler, som er domineret af en fremmed kultur i storbyerne, og sådan at vi kan sikre os, at de små landdistriktsgymnasier overlever.
Alex Ahrendtsen (DF), 2018-02-22:
Det er et behjertet forsøg på inden for konventionens og grundlovens rammer at sætte begrænsninger på ekstreme grupperingers forsøg på at udnytte friskoleloven, at misbruge den tillid, vi har over for borgere i dette land, så de kan oprette friskoler, hvilket vi støtter i Dansk Folkeparti.
Maja Panduro (S), 2010-06-04:
Hvis man bilder sig ind, på trods af alle advarslerne i høringssvarene fra dem, der har forstand på området, og dem, der skal administrere det, at forslaget skulle kunne have nogen som helst positiv effekt, beder jeg om, at man i det mindste lytter til sin egen kommission vedrørende ungdomskriminalitet, som fraråder børnefodlænkerne, og som skriver, at selv hvis det skulle kunne få nogen som helst effekt, ville effekten overhovedet ikke stå mål med de ressourcer, som man skulle bruge på det.
Zenia Stampe (RV), 2014-01-30:
Men ud fra det, jeg skimmede, vil jeg sige, at jeg dog ikke kunne se, at man havde blotlagt en bestemt forretningsgang, altså sagt: Vi har sat aflytningsudstyr op dér og dér, vi har fundet det og det dokument, dér og dér har vi lusket det ud af det lokale osv. osv.
Julie Skovsby (S), 2014-10-09:
Det vigtigste må jo være at få klarhed over Liberal Alliances politik, og jeg spørger igen: Er det rigtigt forstået, at Liberal Alliance ikke vil indføre et såkaldt moderne kontanthjælpsloft, så der ligger et loft over det samlede omfang af ydelser, man kan få fra det offentlige?
Bodil Kornbek (KRF), 2002-04-10:
Ministeren har bedt Videnscenter for Ligestilling om at udarbejde et notat om al eksisterende viden på området, men Videnscenter for Ligestilling udtaler til Politiken, at der ikke er lavet undersøgelser, der passer på danske forhold, og at der ganske enkelt ikke er nogen viden at indsamle, hverken dansk eller skandinavisk.
Torsten Schack Pedersen (V), 2017-12-22:
Derfor laver vi en række stramninger om udvisning af kriminelle udlændinge og flygtninge, der rejser på ferie i deres hjemland, vi etablerer et hjemrejsecenter, vi styrker nærområderne med indsatsen i verdens brændpunkter, vi afsætter det højeste beløb nogen sinde – 2,5 mia. kr. – næste år til humanitære indsatser i nærområderne.
Karin Nødgaard (DF), 2005-10-13:
På baggrund af at der til de to private rehabiliteringscentre OASIS og RCT-Jylland pr. 1. januar 2005 er indført frit sygehusvalg, ønsker Dansk Folkeparti at tilslutte sig forslaget om, at RCT i København også omfattes af reglerne om frit sygehusvalg fra den 1. januar 2006.
Ellen Trane Nørby (V), 2017-11-08:
Den tidligere SRSF-regering øgede jo brugerbetalingen på en række områder, både når vi taler om ændringen af tilskud til håndkøbslægemidler for pensionister, et mindre tilskud til tandrensning og kontrol og en nedsættelse af tilskuddet til høreapparater – for bare at nævne nogle af de punkter, hvor spørgerens eget parti jo excellerede i det.
Karsten Nonbo (V), 1998-10-20:
Vedrørende selve essensen i lovforslaget vil jeg sige, at Venstre selvfølgelig hilser det velkomment, at beboere behandles ens i en boligblok, uanset hvor de er født, således at det er beboernes evner frem for beboernes dåbsattest, der bestemmer, om de kan sidde i et tvistenævn eller ej.
Alex Vanopslagh (LA), 2020-04-16:
Men det skulle ikke komme bag på mig, hvis vi f.eks. om et år står og ser tilbage på hjælpepakkerne og siger: Hold da op, de forgyldte godt nok revisorerne og konsulenterne i det her land, og de viste sig faktisk at være bureaukratiske og bøvlede, og nogle af dem ramte skævt, for nogle af dem gav penge til virksomheder, der ikke burde have fået hjælp, og der var andre virksomheder, der måske burde have fået hjælp, men som grundet bureaukrati og besvær endte med ikke at få det.
Søren Egge Rasmussen (EL), 2023-11-09:
Jeg tror egentlig, det er sundt, at man i flere partier har flere, der kommer til at forholde sig til dyrevelfærden, så det ikke kun er et spørgsmål om, at det er Carl Valentin, der klarer det hele for SF, men at der også er andre, der sætter sig ind i tingene.
Anne Grete Holmsgaard (SF), 2010-05-20:
Hvis jeg selv sad i Klimakommissionen, ville jeg måske nok blive en anelse betænkelig, for buen spændes, og forventningerne er overmåde store, fordi alt, hvad vi diskuterer på klima- og energiområdet, faktisk fra regeringens side bliver henvist til at afvente, til Klimakommissionen kommer med sine anbefalinger.
Allan Niebuhr (KF), 2007-04-19:
Altså, selvfølgelig kan folk vælge at købe en ejendom på de nye betingelser, når vi nu får loven på plads, for det er fuldstændig rigtigt, som fru Mette Gjerskov sagde, at vi lige nu altså ikke har nogen lovgivning, der dæmmer op for den beslutning, der nu er truffet, men det er jo sådan, at en ny ejer er forpligtet til, at ejendommen er helårsbeboet, og derfor er der jo som sådan sikkerhed for, at der fortsat er helårsbeboelse i ejendommen, og at der fortsat også er liv i landdistrikterne, således at vi ikke risikerer de her frygtscenarier om, at vi ude i landdistrikterne har en masse sommerboliger, som kun er beboet nogle få uger om året.
Mette Thiesen (DF), 2024-10-03:
Vi ser det jo hele tiden med moskéer, der skyder op alle steder, med offentlige personer, som jo nærmest modarbejder demokratiet, udlændinge, som er i Danmark, og som ikke laver andet end at modarbejde det danske samfund og alt, hvad vi står for, altså alle de her forskellige ting, som man har fået en erkendelse af i Socialdemokratiet, men som man faktisk ikke rigtig handler på.
Pernille Vermund (LA), 2025-03-25:
Det er noget af det, jeg et eller andet sted forestiller mig kunne have en effekt, fordi vi jo også godt ved, at der er mange unge mennesker – og i øvrigt også voksne – som synes, at det er sjovt at tjene en ekstra skilling på at samle pant og få de penge ud af det.
Finn Thranum (V), 2014-11-21:
Fru Karina Adsbøl nævner en dement, og hvis en dement i forvejen skal ind i alle offentlige systemer, eller hvis den demente i forvejen skal i en bank eller skal noget som helst andet, skal vedkommende jo også have hjælp og støtte, og på et tidspunkt er der jo nogen, der kan gå ind og hjælpe og støtte op omkring den enkelte.
Peter Skaarup (DF), 1998-10-21:
Det er da fuldstændig korrekt, når fru Dorte Bennedsen siger, at Dansk Folkeparti ikke ønskede at få personer, der ikke havde dansk indfødsret, ind i de klagenævn, der var tale om, men det er også fuldstændig korrekt, at grunden til det er, at det at få dansk statsborgerskab er en meget vigtig ting. Man har stemmeret til valg.
Margot Torp (S), 1999-03-24:
Vi står helt og fuldt bag den høring, som Udvalget for Fødevarer, Landbrug og Fiskeri holder her i foråret, for den vil både kunne inspirere og forbedre det beslutningsgrundlag, som prioriteringerne skal foretages på. Helt modsat forholder det sig med det forslag til vedtagelse, som Enhedslisten har fremsat til afstemning i dag.
Torsten Schack Pedersen (V), 2010-02-02:
Altså, hvordan kan boligejerne, bilejerne og erhvervslivet føle sig trygge – erhvervslivet kan det i hvert fald under ingen omstændigheder – med det udspil, når man siger, og jeg citerer frit fra hukommelsen, at det her er, hvad S og SF vil, hverken mere eller mindre?
Aage Frandsen (SF), 2000-04-27:
Nu kan hverken hr. Klaus Kjær eller jeg jo vide præcist, hvad den enkelte har som begrundelse for at anskaffe sig ny bil, men mit indtryk er nu altså, at mange af de mennesker, der anskaffer sig nye biler, gør det, fordi de synes, de har råd til det, ellers ville de nok ikke købe en ny bil. Under alle omstændigheder er det ikke sådan, at alle de, hvis biler falder ved synet, bagefter køber en ny bil.
Pernille Skipper (EL), 2017-01-13:
Så kunne de måske få noget rådgivning om, hvis de er her lovligt, hvor der i den tid, de må være her, er mulighed for at søge job, og hvad de kan gøre – og hvis de ikke længere er her lovligt, hvordan vi kan hjælpe dem hjem og sørge for, at de ikke skal leve på gaden i Danmark.
Karina Lorentzen Dehnhardt (SF), 2020-05-06:
Det, som jeg anfægter ved abonnementsordningen, er dels, at det ikke skaber lokale arbejdspladser, dels at startomkostningerne desværre er så høje, at det i mange tilfælde ikke kan lade sig gøre, eller at det i hvert fald ikke kan konkurrere med olie- og gasopvarmning.
Thomas Jensen (S), 2009-10-22:
I lovforslaget henvises der til Strukturkommissionen, og det fremhæves, at ved at man gør Kort- og Matrikelstyrelsen til matrikelmyndighed for hele landet, tilgodeses de principper, som også lå til grund for Strukturkommissionen, nemlig at administrative opgaver af samme type skal løses på samme administrative niveau landet over.
Torsten Schack Pedersen (V), 2011-12-14:
Jeg må jo så bare konstatere, at 6-måneders-udskydelsen af NOx-afgift-forhøjelsens ikrafttrædelse i hvert fald ikke er noget, der er blevet positivt modtaget blandt de virksomheder, der står til at skulle betale den, for de har samstemmende sagt, at man så blot skubber problemerne 6 måneder ud i fremtiden.
Tove Videbæk (KRF), 2002-10-31:
F.eks. har vi fået henvendelse fra Gigtforeningen, der konstaterer, at ca. 800.000 danskere har daglige gigtsmerter, 1-2 pct. af arbejdsstyrken i Danmark er daglig uarbejdsdygtig på grund af lænde-ryg-smerter, mindst 13 pct. af alle besøg hos de praktiserende læger skyldes lidelser i muskler eller led, og gigtsygdommene koster tilsammen samfundet 25 mia. kr. om året.
Lars Løkke Rasmussen (V), 2010-10-07:
Med al respekt, spørgsmålet lyder, om jeg instruerede nogle i at lade være med at sætte en stopper for overbetalingen, og det handler om en periode i danmarkshistorien, hvor der ikke fandt nogen betaling sted som følge af det frie valg, så det er jo en nullitet – sådan tror jeg at fru Line Barfod selv ville betegne det.
Astrid Carøe (SF), 2023-05-25:
Og så er det problematisk, at Arbejdstilsynets vejledning om krænkende handlinger ikke udtrykkeligt indeholder oplysninger om, at arbejdsgiverne også er forpligtet af ligebehandlingslovens påbud i forhold til seksuel chikane på arbejdspladsen, herunder oplysninger om klagemuligheder og godtgørelse.
Sophie Hæstorp Andersen (S), 2011-05-18:
Så jeg kunne spørge ministeren: Mener ministeren, at en udvikling, hvor der har været et fald i antallet af senge og til gengæld en stigning i antallet af patienter, er blevet imødekommet godt nok med de midler, man indtil videre har sat af til psykiatrien?
Aage Frandsen (SF), 2003-10-08:
Jeg er meget præget af optimisme, det er en del af mit livssyn, men jeg kan ikke komme uden om, at bortset fra skolebygningerne, hvor der helt klart er forbedringer, nemlig fra et minusniveau til et plusniveau, er der tendenser til, at standarden nogle steder endda falder meget.
Torben Hansen (S), 2005-06-14:
Forhandlingsforløbet har været kendetegnet af, at regeringen trods talrige opfordringer ved forhandlingsmøderne først til allerallersidst fremlagde de ændringsforslag, som den ville stille i forbindelse med forhandlingerne, og det slet ikke til naturbeskyttelsesloven, som vi behandler nu.
Karina Lorentzen Dehnhardt (SF), 2024-02-27:
Men vi bliver jo også nødt til at tale om, at politifolk også er mennesker, som begår fejl, og som trods professionalitet ligesom alle andre kan miste besindelsen, lade en finke ryge af panden, have en dårlig dag og lade det skinne igennem eller måske gå for langt i magtudøvelsen.
Frank Aaen (EL), 1998-12-17:
Vi tilkendegav oven i købet over for SF, at hvis SF alene kunne få nogle forhandlingsresultater igennem, ville vi naturligvis levere de nødvendige stemmer nede i Folketingssalen, fordi vi altid stemmer for det, der går i den rigtige retning, ligesom vi stemmer imod alt det, der går i den forkerte retning.
Karin Nødgaard (DF), 2014-11-21:
Det er vores håb, at regeringen, og det er jo så i dag med finansministeren i spidsen, vil indse, at frivillighed er vejen frem, og også ændre på nogle af de betingelser, der er for loven, i stedet for som en tidligere minister, altså Margrethe Vestager, udtrykte, at så kan de bare lære det, og når hun sagde de, var det underforstået, at det var borgerne.